OpenLLM-France/wikimedia huggingface dataset:
# Okinawa

«Okinawa» té aquests significats:
* Prefectura d'Okinawa, prefectura al sud del Japó, que comprèn més de cent illes.
* Arxipèlag Okinawa, arxipèlag geogràficament dins de les Illes Ryūkyū i administrativament dins de la Prefectura d'Okinawa.
* Illa d'Okinawa, illa principal de l'arxipèlag Okinawa.
* Okinawa (ciutat), ciutat japonesa situada a l'illa d'Okinawa.
* Placa d'Okinawa, placa tectònica de la litosfera del planeta Terra.
* Llengua d'Okinawa, llengua parlada a diverses illes de l'arxipèlag d'Okinawa.
* Batalla d'Okinawa, enfrontament lliurat a l'illa d'Okinawa durant la Segona Guerra Mundial.
* Volta a Okinawa, cursa ciclista per etapes que es disputa a l'illa d'Okinawa, al mes de novembre.
# Iffendic

Iffendic (en bretó Ilfentig, en gal·ló Fendic) és un municipi francès, situat a la regió de Bretanya, al departament d'Ille i Vilaine. L'any 2006 tenia 3.778 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.736 | 2.528 | 2.416 | 2.580 | 2.676 | 3.047 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1944-1965 | Louis Delahaye | |
| 1965-1972 | Eugène Jean | |
| 1971-1983 | Pierre Pinault | |
| 1983-1995 | Guy Colliaux | |
| 1995-2006 | Rémi Demeuré | |
| 2006- | Christophe Martins Marques | Divers gauche |
# Fossemanant

Fossemanant és un municipi francès situat al departament del Somme i a la regió dels Alts de França. L'any 2007 tenia 110 habitants.

## Demografia
### Població

El 2007 la població de fet de Fossemanant era de 110 persones. Hi havia 36 famílies de les quals 4 eren unipersonals (4 dones vivint soles i 4 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 43 eren l'habitatge principal de la família, 2 eren segones residències i 1 estava desocupat. Tots els 46 habitatges eren cases. Dels 43 habitatges principals, 41 estaven ocupats pels seus propietaris i 2 estaven llogats i ocupats pels llogaters; 3 tenien dues cambres, 6 en tenien tres, 19 en tenien quatre i 15 en tenien cinc o més. 38 habitatges disposaven pel capbaix d'una plaça de pàrquing. A 16 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Fossemanant el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 8 | 45 a 49 | 12 |
| 0 | 40 a 44 | 8 |
| 4 | 35 a 39 | 4 |
| 0 | 30 a 34 | 0 |
| 4 | 25 a 29 | 8 |
| 0 | 20 a 24 | 12 |
| 4 | 15 a 19 | 8 |
| 4 | 10 a 14 | 12 |
| 12 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 82 persones, 65 eren actives i 17 eren inactives. De les 65 persones actives 62 estaven ocupades (25 homes i 37 dones) i 3 estaven aturades (3 homes). De les 17 persones inactives 6 estaven jubilades, 8 estaven estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una entitat de l'administració pública.
L'únic servei als particulars que hi havia el 2009 era un electricista.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Fossemanant a l'INSEE.
* Évolution et structure de la population Fitxa amb el detall de dades de Fossemanant a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Stefan Bellof

Stefan Bellof (20 de novembre del 1957, Gießen, RFA - 1 de setembre del 1985, Circuit de Spa-Francorchamps, Bèlgica) fou un pilot de curses automobilístiques alemany que va arribar a disputar curses de Fórmula 1.

## Carrera automobilística

Stefan Bellof va debutar a la primera cursa de la temporada 1984 (la 35a temporada de la història) del campionat del món de la Fórmula 1, disputant el 25 de març del 1984 el G.P. de Brasil al Circuit de Jacarepaguà.
Va participar en un total de vint-i-dues curses puntuables pel campionat de la F1, disputades en dues temporades consecutives (Temporada 1984 de Fórmula 1 i Temporada 1985 de Fórmula 1), aconseguint una quarta posició com millor classificació en una cursa i assolí quatre punts pel campionat del món de pilots. Va morir en un accident al circuit de Spa-Francorchamps

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1984 | Tyrrell Racing Organisation | Tyrrell | Cosworth | BRA DSQ | RSA DSQ | BEL DSQ | SMR DSQ | FRA DSQ | MON DSQ | CAN DSQ | E.USA DSQ | DAL DSQ | GBR DSQ | ALE | AUT | HOL DSQ | ITA | EUR | POR | - | 0 |
| 1985 | Tyrrell Racing Organisation | Tyrrell | Cosworth | BRA | POR 6 | SMR Ret | MON NVQ | CAN 11 | E.USA 4 | FRA 13 | GBR 11 | | | | | | | | | 16è | 4 |
| 1985 | Tyrrell Racing Organisation | Tyrrell | Renault | | | | | | | | | ALE 8 | AUT 7 | HOL Ret | ITA | BEL | EUR | RSA | AUS | 16è | 4 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 22 (22) | 0 | 0 | 0 | 0 | 4 |

## Enllaços externs

* Lloc web oficial
# Certamen Internacional d'Havaneres i Polifonia de Torrevella

El Certamen Internacional d'Havaneres i Polifonia de Torrevella té lloc cada estiu, a l'arribada dels últims dies del mes de juliol, i està declarat Festa d'Interès Turístic Internacional. La primera edició hi va tindre lloc a l'estiu de l'any 1955, i la guanyà l'Orfeón Murciano Martínez Caballero.
Hi participen grups corals de diverses nacionalitats, tot donant especial protagonisme a les havaneres. S'actua a l'aire lliure, al recinte portuari de les Eras de la Sal de la localitat del Baix Segura.
Al llarg de la seua història, han guanyat el certamen corals vingudes d'indrets com Veneçuela, Xile, Rússia, Indonèsia o Corea del Sud, així com nombroses formacions del País Valencià.

## Enllaços externs

* Ajuntament de Torrevella
* Portal del certamen d'Havaneres Arxivat 2008-04-23 a Wayback Machine.
# Piedmont

* No s'ha de confondre amb Piemont.
«Piedmont» té aquests significats:
* Piedmont o peu de muntanya, plana al peu de la muntanya, creada per dipòsit glacial, erosió o l'acumulació
* altiplà de Piedmont, regió dels EUA que abasta diversos estats de la costa est
* Piedmont (Alabama)
* Piedmont (Califòrnia)
* Piedmont (Carolina del Sud)
* Piedmont (Missouri)
* Piedmont (Ohio)
* Piedmont (Oklahoma)
* Piedmont (Virgínia de l'Oest)
# Casa Josep Barnolas

La Casa Josep Barnolas és una obra modernista de Barcelona inclosa a l'Inventari del Patrimoni Arquitectònic de Catalunya.

## Descripció

La Casa Josep Barnolas està ubicada a l'illa de cases del districte de Gràcia delimitada pels carrers Pau Alsina, Balcells, Ca l'Alegre de Dalt i Camèlies. En aquest últim carrer té la façana al número 40. Construïda l'any 1905 per l'arquitecte Miquel Pascual i Tintorer, es tracta d'una torreta modernista que respon als esquemes vigents a la zona des de la segona meitat del segle xix. Actualment (any 2012) es conserva englobat en un edifici construït a la primera dècada del segle xxi. Aquest ha conservat l'edifici original en un primer pla, enretirant la remunta de la línia de façana.
De planta rectangular, l'estructura en alçat d'aquesta casa presenta planta baixa, pis i terrat pla transitable. La façana de la casa, d'estil modernista, és estructurada en tres eixos verticals de ritme regular, formant una composició axial al voltant de l'accés principal.
A la planta baixa dos grans finestres balconeres flanquegen el portal d'entrada a l'interior de l'edifici. D'aquest portal cal destacar la reixa de ferro forjat amb roses metàl·liques i línies sinuoses. A la planta superior les tres obertures donen accés a un sinuós balcó corregut tancat per una barana de secció ondulada de ferro forjat.
El parament de la façana apareix cobert per un estucat de color clar, amb una ornamentació esculturada afegida que és l'element que la singularitza. Una gran faixa emmarca gairebé tot el perímetre, destacant les parts altes i els angles amb pesades línies corbes dotades de fullatge només puntualment. A partir d'aquestes línies queda configurada una figura romboïdal a l'interior de la qual apareix la data 1905. Formes corbes similars emmarquen totes les obertures i acullen sobre el portal d'accés, les figures d'un simi i un gos que sustenten un escut.

## Història

El projecte de construcció data de l'any 1904, encara que es va demanar llicència i es va construir l'any 1905. A la primera dècada del segle xxi s'ha fet una remunta de tres plantes enretirada de la línia de façana. També s'ha restaurat la façana.

## Referències

* 1 2 3 4 5 «Casa Josep Barnolas». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 desembre 2017].

## Enllaços externs

* «Casa Josep Barnolas». Cercador Patrimoni Arquitectònic. Ajuntament de Barcelona.
# Iferni

Iferni (en àrab إفرني, Ifarnī; en amazic ⵉⴼⴻⵔⵏⵉ) és una comuna rural de la província de Driouch, a la regió de L'Oriental, al Marroc. Segons el cens de 2014 tenia una població total de 6.365 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Maya Yoshida

Maya Yoshida (Nagasaki, Prefectura de Nagasaki, Japó, 24 d'agost de 1988) és un futbolista japonès que juga per la UC Sampdoria i la selecció japonesa
Ha disputat 22 partits amb la selecció japonesa. El 12 de maig de 2014 s'anuncià la seva inclusió a la llista de 23 jugadors de la selecció japonesa per disputar el Mundial de 2014 al Brasil. Els dorsals van ser anunciats el 25 de maig.

## Referències

* ↑ «World Cup 2014: Kagawa and Yoshida in Japan squad». BBC Sport, 12-05-2014. [Consulta: 12 maig 2014]. (anglès)
* ↑ «SAMURAI BLUE Squad numbers announced for 2014 FIFA World Cup Brazil». Japan Football Association, 25-05-2014 [Consulta: 26 maig 2014]. (anglès)

## Enllaços externs

* National Football Teams
* Japan National Football Team Database
Yoshida amb el Japó - plantilles de navegació :
Selecció de futbol del Japó – Copa del Món de futbol 2014
1 Kawashima •
2 Uchida •
3 G. Sakai •
4 Honda •
5 Nagatomo •
6 Morishige •
7 Endō •
8 Kiyotake •
9 Okazaki •
10 Kagawa •
11 Kakitani •
12 Nishikawa •
13 Ōkubo •
14 Aoyama •
15 Konno •
16 Yamaguchi •
17 Hasebe  •
18 Ōsako •
19 Inoha •
20 Saitō •
21 H. Sakai •
22 Yoshida •
23 Gonda •
Seleccionador: Zaccheroni
Selecció de futbol del Japó – Copa del Món de futbol 2018
1 Kawashima •
2 Ueda •
3 Shoji •
4 Honda •
5 Nagatomo •
6 Endo •
7 Shibasaki •
8 Haraguchi •
9 Okazaki •
10 Kagawa •
11 Usami •
12 Higashiguchi •
13 Muto •
14 Inui •
15 Osako •
16 Yamaguchi •
17 Hasebe  •
18 Oshima •
19 H. Sakai •
20 Makino •
21 G. Sakai •
22 Yoshida •
23 Nakamura •
Seleccionador: Nishino
Selecció de futbol del Japó – Copa del Món de futbol 2022
1 Kawashima •
2 Yamane •
3 Taniguchi •
4 Itakura •
5 Nagatomo •
6 Endo •
7 Shibasaki •
8 Dōan •
9 Mitoma •
10 Minamino •
11 Kubo •
12 Gonda •
13 Morita •
14 J. Ito •
15 Kamada •
16 Tomiyasu •
17 Tanaka •
18 Asano •
19 Sakai •
20 Machino •
21 Ueda •
22 Yoshida  •
23 Schmidt •
24 Soma •
25 Maeda •
26 H. Ito •
Seleccionador: Moriyasu :
# Fiamma Izzo d'Amico

Fiamma Izzo d'Amico (Roma, 1964) és una soprano i actriu de doblatge italiana. Després de guanyar la Competició de Toti Dal Monte va debutar l'any 1984 com a Mimì (personatge de la Bohème) a Treviso, repetint el rol a Filadèlfia, Houston, Mòdena, Gènova i Oslo (1988). També va interpretar Voletta a Bolonya. L'any 1988 va cantar Tosca i el 1990 va interpretar Manon. El 1986 va realitzar una gravació de l'òpera Don Carlos de Verdi juntament amb Josep Carreras i Ferruccio Furlanetto; el 1987 va publicar un disc d'àries d'òpera i el 1989 va realitzar una gravació de l'òpera La Bohème juntament amb Luciano Pavaroti i Roberto Servile. Durant la segona dècada dels anys noranta va retirar-se de la música i va dedicar-se al doblatge de pel·lícules i series. El 2008 va guanyar el Leggio d'Oro a la direcció de doblatge.

## Referències

* ↑ «IZZO: IL MIO SUCCESSO E' ARRIVATO IN DUE ANNI» (en italià). La Repubblica. [Consulta: 9 gener 2019].
* ↑ «Izzo d'Amico, Fiamma (born 1964), soprano» (en anglès). Oxford Index. Arxivat de l'original el 2019-01-10. DOI: 10.1093/gmo/9781561592630.article.o902308. [Consulta: 9 gener 2019].
* ↑ «Giuseppe Verdi: Don Carlos» (en anglès). IMDb. [Consulta: 9 gener 2019].
* ↑ «La Bohème» (en anglès). IMDb. [Consulta: 9 gener 2019].
* ↑ LLC, New York Media. New York Magazine (en anglès). New York Media, LLC, 1993-06-07.
* ↑ «2008» (en italiano). Leggio d'Oro. Arxivat de l'original el 2015-02-08. [Consulta: 9 gener 2019].
# Stefan Ciekański

Stefan Ciekański (Łódź, 29 de maig de 1958) va ser un ciclista polonès. Sempre competí com amateur. Va guanyar una medalla d'argent al Campionat del Món de Contrarellotge per equips de 1979. Va participar en una edició dels Jocs Olímpics.

## Palmarès

* 1980
** Campió de Polònia en contrarellotge per equips

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Castell d'Olivella

El Castell d'Olivella és un antic castell situat entre els municipis d'Olivella (Garraf) i Avinyonet del Penedès (Alt Penedès) i declarat bé cultural d'interès nacional.

## Descripció

De l'antic castell d'Olivella, documentat des de l'any 992, es conserven només algunes restes dels murs que sembla que dibuixen una planta trapezoïdal. Les parets són de pedra poc treballada i morter d'escassa qualitat. Enmig de les runes del castell d'Olivella, i aprofitant les seves pedres, es va construir al segle xviii un molí, que va restar inacabat; d'ell es pot veure una torre rodona.
Molt a prop del castell d'Olivella hi ha les restes de l'antiga capella romànica de Sant Pere. És un edifici d'una nau de la qual només en resta l'absis, amb una finestra d'esqueixada simple, i part dels murs. Prop d'ella hi ha les ruïnes de la Masia del Rector.

## Història

És un castell termenat que ja apareix mencionat en documents del 992 i del 1002. En una transacció del 1038 s'assenyalen els límits d'aquest castell. Sembla que el domini feudal del castell d'Olivella pertanyia al bisbe de Barcelona.
L'església era l'antiga parròquia d'Olivella. S'esmenta per primera vegada a mitjans del segle x, quan era possessió de la mitra barcelonina. L'any 1625 la parròquia es traslladà al temple bastit al castell nou d'Olivella.
La construcció del molí, al segle xviii, va ser una iniciativa del rector d'Olivella, que va morir mentre s'estaven traslladant les moles des de Vilafranca. Les moles van quedar abandonades i hom diu que una està a la riera de Begues i l'altra a la serra dels Carlins.

## Referències

* 1 2 3 4 5 «Castell d'Olivella». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Clàssic & Copa de la Federació Veneçolana de Ciclisme

El Clàssic i la Copa de la Federació Veneçolana de Ciclisme (en castellà: Clásico Aniversario de la Federación Venezolana de Ciclismo i Copa Federación Venezolana de Ciclismo "Corre por la vida") són dues curses ciclistes d'un dia que es disputen a Veneçuela, per commemorar l'aniversari de dita federació. La primera edició es disputà el 2004 i formen part de l'UCI Amèrica Tour.
Es fan durant un cap de setmana en diferents localitats del país, realitzant el dissabte el "Clàssic" en format critèrium i el diumenge la "Copa" en format carrera.
També es disputes les dues competicions en categoria femenina. Estan reservades a professionals

## Palmarès masculí

| Clàssic Any Guanyador 2004 Gil Cordovés 2005 No es va disputar 2006 Gil Cordovés 2007 José Aguilar 2008 José Aguilar 2009 Ángel Pulgar 2010 Arthur García 2011 Ángel Pulgar 2012 Frederick Segura 2013-2014 No es va disputar 2015 Miguel Ubeto | Copa Any Guanyador 2003 Gil Cordovés 2004-2006 No es va disputar 2007 José Alarcón 2008 Arthur García 2009 Honorio Machado 2010 Frederick Segura 2011 Miguel Ubeto 2012 Frederick Segura 2013-2014 No es va disputar 2015 Honorio Machado |

## Palmarès femení

| Clàssic Any Guanyadora 2008 Angie González 2009-2010 No es va disputar 2011 Angie González 2012 Mayra del Rocio Rocha 2013 No es va disputar 2014 Zuralmy Coromoto Rivas 2015 Paola Muñoz 2016 Danielys García | Copa Any Guanyadora 2008 Karelia Judith Machado 2009-2010 No es va disputar 2011 Angie González 2012 Janildes Fernández 2013 No es va disputar 2014 Angie González 2015 Gleydimar Tapia 2016 Janildes Fernández |

## Referències

* Palmarès Clàssic a sitiodeciclismo.net
* Palmarès Copa a sitiodeciclismo.net
* Palmarès femení Clàssic a cqranking.com
* Palmarès femení Copa a cqranking.com
# Casa Josep Bertran

La Casa Josep Bertran és un edifici al nucli històric i monumental de Vilafranca, on contribueix a introduir la poètica modernista. Edifici entre mitgeres, de dues crugies, format per planta baixa, dos pisos i terrat. La façana presenta composició simètrica, amb planta baixa i totalment modificada. Els elements més remarcables són les baranes de ferro dels balcons i el coronament, on s'utilitzen elements del llenguatge del Modernisme d'inspiració naturalista. El projecte, datat el 20 de febrer de 1914, fou encarregat per Josep Bertran i Montserrat a l'arquitecte Santiago Güell i Grau. Va ser aprovat el 22 de febrer del mateix any per l'Ajuntament, que el conserva al seu arxiu.

## Referències

* 1 2 3 «Casa Josep Bertran». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].
# Illescas (Uruguai)

Illescas és una petita localitat de l'Uruguai, ubicada a l'est del departament de Florida, limítrof amb Lavalleja. Té una població aproximada de 412 habitants, segons les dades del cens del 2004.
Es troba a 225 metres sobre el nivell del mar.

## Referències

* 1 2 (anglès) Mapa, localització, clima i altres dades
# Basílica de Son Peretó

La basílica de Son Peretó fou un edifici destinat al culte paleocristià situat a la possessió de Son Peretó, entre les localitats mallorquines de Manacor i Sant Llorenç des Cardassar. Actualment se'n conserven algunes parts i s'està procedint a la seva neteja i estudi.
Les seves restes foren descobertes pel mossèn Joan Aguiló Pinya el 1912. L'estructura arquitectònica de la basílica sembla tenir influències dels cànons siriopalestinencs i nord-africans de la segona meitat del segle v. Les restes de les excavacions i els mosaics es troben al Museu d'Història de Manacor.

## Referències

* ↑ «Basílica de Son Peretó». Gran Enciclopèdia Catalana. Barcelona: Grup Enciclopèdia Catalana.
* ↑ Dolç i Dolç, Miquel (coord.). Gran Enciclopèdia de Mallorca. Volum 13. Palma: Promomallorca, p. 70-71. ISBN 84-8661702-2.
* ↑ Ajuntament de Manacor

## Enllaços externs

* http://www.academia.edu/1317440/El_conjunt_paleocristia_de_Son_Pereto_Manacor_projecte_de_revisio_i_dadequacio
# Fiala

Fiala o fiale (grec antic φιάλη, phiálê, i més tard el llatí phiala) és el nom donat per la terminologia actual a un tipus de ceràmica grega o got metàl·lic. Tenia forma de plat, bol o tassa —redona, ampla i poc fonda— sense anses ni peu, a diferència del cílix (kylix).
Se solia emprar per a libacions que consistien a vessar vi, llet o mel en honor dels déus. També n'hi ha exemplars en metalls preciosos com ara argent i or, entre els referits per Ramón Menéndez Pidal esmentats amb el terme 'fiala' del romancer tradicional.
Probablement, les fiales d'argent formassen part del tresor, com al santuari d'Apol·lo de Delos en l'època de la independència de la ciutat.

## Vegeu també

* Pàtera

## Referències

* ↑ ; Borrás; Fatás Cabeza Diccionario de Términos de Arte (en espanyol). Madrid: Alianza, 1988, p. 147. ISBN 8420636576.
* ↑ Caro Bellido, Antonio. Diccionario de términos cerámicos y de alfarería (en espanyol). Cadis: Agrija Edicions, 2008, p. 119. ISBN 84-96191-07-9.
* ↑ Véronique Chankowski, "Les places financières dans le monde grec classique et hellénistique des cités", Pallas 74, 2007, p. 97.
# Ceiba (Puerto Rico)

Ceiba és un dels 78 municipis de l'Estat Lliure Associat de Puerto Rico situat a la costa est. També és conegut amb els noms de Los Come Sopas, La Ciudad del Marlin i Los Sin Sopa. Segons el cens de 2010, presentava una població de 13.631 habitants i una densitat de població de 33,12 persones per quilòmetre quadrat. Confina al nord amb el municipi de Fajardo; a l'est amb l'oceà Atlàntic; al sud amb el mar Carib; i a l'oest amb el municipi de Naguabo.
Ceiba va ser fundada el 7 d'abril de l'any 1838 per Luis de la Cruz. El municipi està dividit en 8 barris: Pueblo, Chupacallos, Daguao, Guayacán, Machos, Quebrada Seca, Río Abajo i Saco.

## Referències

* ↑ Oficina del Cens dels Estats Units.
* ↑ Grupo Editorial EPRL «Ceiba» (en castellà). Enciclopedia de Puerto Rico. Fundación Puertoriqueña de las Humanidades, 04-06-2015 [Consulta: 29 juny 2015].
* ↑ «American FactFinder» (en anglès). Oficina del cens dels EUA. [Consulta: 29 juny 2015].

## Enllaços externs

* Directori de Municipis, Peñuelas Arxivat 2016-02-04 a Wayback Machine. a la web oficial de l'Estat Lliure associat de Puerto Rico (castellà)
# Clàssica Belgrad-Čačak

La Clàssica Belgrad-Čačak (oficialment Classic Beograd-Cacak) és una cursa ciclista d'un sol dia que es disputa a Sèrbia entre Belgrad i Čačak. La primera edició es disputà el 1994. Ha format part del calendari de l'UCI Europa Tour les edicions de 2007, 2008 i 2013.

## Palmarès
### Fins al 2006

| 1994: Bojan Ristivojević 1995: Dragomir Zivkovic 1996: Milan Zivković 1997: Miko Brkovic | 1998: Aleksandar Milenkovic 1999: Mikos Rnjakovic 2000: Viktor Laza 2001: Danilo Drašković | 2002: Predrag Prokić 2003: Miko Brkovic 2004: Miko Brkovic 2005: Žolt Der 2006: Goran Šmelcerović |

### A partir del 2005

| Any | Vencedor | Segon | Tercer |
| 2007 | Matija Kvasina | Radoslav Rogina | Maroš Kováč |
| 2008 | Mitja Mahoric | Maroš Kováč | David Tratnik |
| 2009 | Ivan Stević | Vid Ogris | Aleksandar Dukić |
| 2010 | Ivan Stević | Esad Hasanović | Žolt Der |
| 2011 | Žolt Der | Nebojša Jovanović | Jovan Zekavica |
| 2012 | Dejan Marić | Đorde Stevanović | Goran Šmelcerović |
| 2013 | Matej Mugerli | Peter Kusztor | Tomaz Nose |

## Referències

* ↑ «Belgrade-Cacak (Ser) - Cat. 1.2». [Consulta: 1r novembre 2023].

## Enllaços externs

* Palmarès a sitiodeciclismo.net